**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՆՈՒՄՆԵՐԻ ՀԵՏ ԿԱՊՎԱԾ ԲՈՂՈՔՆԵՐ ՔՆՆՈՂ ԱՆՁ**

**ՀԱՅՏԱՐԱՐՈՒԹՅՈՒՆ**

**ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** ԳԲԽ-ԷՍ-2018/95, 13.08.2018թ.

**Բողոք բերող անձ՝** «ԼԵՎՈՆ ԵՎ ԼԱՄԱՐԱ» ՍՊԸ

**Պատվիրատու՝** «Հրազդանի Բժշկական Կենտրոն» ՓԲԸ

**Գնման ընթացակարգի ծածկագիրը և առարկան՝** ՀԲԿ-ԳՀԱՊՁԲ-18/0104» ծածկագրով գնանշման հարցում / դեղորայքի, բժշկական պարագաների և լաբորատոր նյութերի ձեռքբերում

**Բողոքի պահանջը`**

Պարտավորեցնել «Հրազդանի Բժշկական Կենտրոն» ՓԲԸ կողմից դեղորայքի, բժշկական պարագաների և լաբորատոր նյութերի ձեռքբերման նպատակով հայտարարված ՀԲԿ-ԳՀԱՊՁԲ-18/0104 ծածկագրով գնանշման հարցման գնահատող հանձնաժողովին.

1. Դադարեցնել 09.08.2018թ. ժամը 15:00-ին կայացած նիստի թիվ 3.2 արձանագրության 2-րդ կետով «ԼԵՎՈՆ ԵՎ ԼԱՄԱՐԱ» ՍՊԸ-ին որակավորման չափանիշները հիմնավորող փաստաթղթերի շտկման համար մեկ օր ժամկետ տալու մասին կայացված որոշումը.
2. Գնումների մասին ՀՀ օրենսդրությամբ սահմանված պահանջներին համապատասխան գնման ընթացակարգի 52-րդ, 68-րդ, և 82-րդ չափաբաժինների մասով 1-ին տեղ զբաղեցնող՝ «ԼԵՎՈՆ ԵՎ ԼԱՄԱՐԱ» ՍՊԸ-ին նույն չափաբաժինների մասով ճանաչել ընտրված մասնակից:

Տեղեկացնում ենք, որ «Գնումների մասին» ՀՀ օրենքի՝

* 50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների հետ կապված բողոքներ քննող անձին ներկայացնելով համանման բողոք: Նույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների հետ կապված բողոքներ քննող անձին համանման բողոք ներկայացնելու իրավունքից,
* 51-րդ հոդվածի 1-ին մասի համաձայն` գնումների հետ կապված բողոքներ քննող անձին ներկայացված բողոքն ինքնաբերաբար կասեցնում է գնման գործընթացը` նույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: